|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-45/2015-02/3  27.03.2015. године  Немањина 22-26  Б е о г р а д |

**Одговор на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12 и 14/15) достављамо вам **Одговор 1** на захтев за додатне информације или појашњења у вези са припремањем понуде за јавну набавку П-11/2015 – услуга штампања ваучера неоходних за реализацију Уредбе о утврђивању мера подршке и ближих услова у погледу критеријума за одрeђивање угрожених потрошача при додели ваучера за субвенционисану куповину опреме за пријем сигнала дигиталне телевизије („Службени гласник РС“, број 28/15)

**Питање 1:**

Да ли  испорука ваучера подразумева и ковертирање?  На који начине је предвиђено да се обезбеди могућност разврставања ваучера по алотментима.

**Одговор 1:**

Испорука ваучера не подразумева ковертирање.

У конкурсној документацији Наручилац наводи: „Обавеза Добављача је да обезбеди могућност разврставања ваучера по алотментима како би исти могли бити дистрибуирани сукцесивно и по одлуци Наручиоца. Како би омогућио овакву услугу, Наручилац ће у оквиру спискова са подацима доставити и податак о алотменту за сваки ваучер.“

Имајући у виду да ће Добављач располагати податком о томе који ваучер припада ком алотменту исти је свакако у могућности да на различите начине обезбеди разврставање ваучера по алотментима и Наручилац не жели на било који начин да одређује конкретан начин како ће Добављач ово извести. Један пример би могао бити да се ваучери штампају у траншама по алотментима и да се свака транша запакује посебно за испоруку.

**Питање 2:**

Да ли је испорука планирана у депо ЈП Поште Србије и на коју/које адресе?

**Одговор 2:**

Испорука ће се вршити  у пошти 11200 Београд 2, Угриновачка 210б, Земун.

**Питање 3:**

Нејасно је питање рока за израду идејног решења ( 24х од момента добијања спискова и осталих садржаја ваучера) а уједно је и рок од 24х за прву испоруку од 5.000 ваучера такође од доставе података?

**Одговор 3:**

У питању су два различита рока која нису неопходно повезани. У вези рока за израду идејног решења у конкурсној документацији Наручилац наводи „Припрема идејног решења изгледа ваучера је обавеза Добављача. Наручилац ће доставити списак података као и осталих садржаја које ваучер мора садржати, а обавеза Добављача је да достави предлог идејног решења најкасније 24 часа пошто прими поменуте податке. Коначно идејно решење је предмет писменог прихватања (путем дописа или имејла) од стране представника Наручиоца.“. Термин „списак података“ се односи на списак података које сваки ваучер мора садржати (ови подаци су такође наведени у Уредби о …… као и у даљем тексту конкурсне документације.

Када је у питању рок за штампу ваучера у конкурсној документацији Наручилац наводи „Наручилац доставља спискове са подацима о максимално 5.000 угрожених потрошача. Рок за штампу и испоруку ваучера ЈП „Пошта Србије“ је максимално 24 часа по достави података. Наручилац задржава право да достави спискове на дан потписивања уговора.“ У овом случају термин „спискови са подацима“ се односи на конкретне податке о угроженим потрошачима које је потребно штампати на ваучерима.

Имајући у виду да је теоријски могуће преклапање ових рокова Наручилац овим одговором кларификује да рокови за штампу не могу почети тећи уколико није потврђено коначно идејно решење.

**Питање 4:**

Везано за конкурсном документацијом предвиђене услове за услугу штампе ваучера ( ЈН П-11/2015), предвиђена је заштита од злоупотребе (умножавања, копирања или фалсификовања) употребом застићене хартије 70-80 г/м2 са воденим жигом. Овим путемо желимо да тражимо додатно појашњење оправданости овако дефинисаног технолошког критеријума као довољног за реализацију безбедносно ризичног пројекта, каква је штампа предметних ваучера. Имајући у виду дугогодишње искуство у реализацији штампе сигурносних производа Завода за израду новчаница и кованог новца,  како у домаћим тако и у међународним оквирима, морамо да наведемо да коришћење само  једног заштитног елемента у производњи  није довољно са становишта спречавања злоупотреба производа какав је вредносни ваучер за субвенционисану куповину опреме за пријем сигнала дигиталне телевизије. Наиме, ризици злоупотребе се налазе како у могућности злоупотреба (умножавања, копирања или фалсификовања) ваучера, што се спречава употребом заштитних елемената у производњи( какав је хартија са заштитом, апликовање холограма, штампа сигурносним бојама, штампа микро-текста и сл) али и у могућностима злоупотребе од стране самог извођача штампе. Ови други ризици се спречавају постојањем безбедносних процедура у комплетном пословном процесу, почев од набавке репроматеријала, обраде у производном процесу, управљања макулатуром (шкартом) па до испоруке готовог производа.  Постојање овако заокруженог сигурносног производног процеса се доказује кроз медјународне стандарде, какав је ЦWА 14641 (Intergraf Certificate for High Security Management System for Secure Printing) и поседовање оваквог стандарда је  уобичајен додатни технолошки услов код реализације  безбедносно ризичних пројеката.

**Одговор 4:**

Приликом дефинисања техничких спецификација наручилац се определио за тражени вид заштите (са воденим жигом) јер је сматрао да је за предметну јавну набавку то сасвим довољан вид заштите. Један од разлога зашто наручилац није тражио више врста заштите је обавеза поштовања начела јавних набавки, међу којима је и начело обезбеђивања конкуренције. Сматрамо да смо на овај начин с једне стране омогућили већем броју понуђача да учествују у предметној јавној набавци, док је са друге стране обезбеђен неопходан ниво заштите. Из истог разлога нисмо тражили да понуђачи поседују међународне стандарде које помињете у питању. Сходно наведеном, наручилац остаје при својим захтевима из конкурсне документације.